alexandrainst/scandi-wiki huggingface dataset:
Beop av Baekje

Hye av Baekje (født ?, død 600) var 29. konge i det koreanske kongedømmet Baekje. Han var eldste sønn av kong Hye. Hans korte regjeringstid er stort sett kjent for hans forbud mot drap, inkludert jakt og slakting. Han beordret at falker skulle slippes løs og at alt fiske- og jaktutstyr skulle brennes. Ifølge  Samguk Yusa kom forbudet iden tolvte måneden i 599.

Han igangsatte arbeider med Wangheungsatempelet, som ble ferdigstilt sent i etterfølgerens regjeringstid.

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødselsår ukjent
Dødsfall i 600
Konger av Baekje
Svarholt skole

Svarholt skole er en offentlig barne- og ungdomsskole i Stamsund i Vestvågøy kommune. Hovedbygget, som ble oppført i 1964, har aula og benyttes primært av klassetrinnene fra 5. og opp. Et mindre bygg, som ble oppført i 1974, har gymsal og svømmehall og benyttes av skolefritidsordningen og klassetrinnene fra 1.-4.

Skolen har rundt to hundre elever (2009) og 27 ansatte (2013). Rektor ved skolen er Mette Løvdal.

Referanser

Eksterne lenker
 Vestvågøy kommune - Svarholt skole
 Min Skole - Svarholt skole

Utdanning i Vestvågøy
Barne- og ungdomsskoler i Nordland
Vestlige Qin

Vestlige Qín (hanzi: 西秦; hanyu pinyin: Xīqín) regnes som et av sekstenkongerikene i Kinas historie, grunnlagt av den xianbeiske Qǐfú-familien. Det eksisterte samtidig med  Jìn-dynastiet i Sør-Kina. Til tross for det samme navnet (秦), hadde Vestlige Qín ingenting å gjøre med Qin-dynastiet, Tidligere Qin eller Senere Qin. 

Alle Vestlige Qíns herskere erklærte seg for å være "konge" (王; Wáng). De hersket over det som i dag er den sørvestlige delen av provinsen Gansu i det nordvestlige Kina.

Xīqíns herskere

Litteratur 
 Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
 Albert E. Dien: Six Dynasties Civilization. Yale University Press, New Haven/London 2007.
 David A. Graff: Medieval Chinese warfare, 300–900. Routledge, London o. a. 2002

Kinesiske dynastier
Tidligere land i Asia
Stater og territorier etablert i 385
Stater og territorier opphørt i 430-årene
Opphør i 431
Uija av Baekje

Uija av Baekje (født 599, død 660) var 31. og siste konge av det koreanske kongedømmet Baekje. Hans regjeringstid tok slutt da Baekje ble erobret av en allianse bestående av det koreanske kongedømmet Silla og det kinesiske Tang-dynastiet

Bakgrunn 

På denne tiden var det nordlige koreanske kongedømmet Goguryeo kontrollert av Yeon Gaesomun. Han var aggessivt innstilt overfor både Tang og Silla. Silla svarte med å alliere seg med Tang-Kina, noe som også truet Baekje.

Ifølge Samguk Sagi var Uija eldste sønn av kong Mu. Legenden som beskrives i Samguk Yusa sier at Mu var en bonde fra Baekje som giftet seg med prinsesse Seonhwa av Silla (som gjør henne til Uijas mor), men dette er ikke ansett som sannsynlig. Uija ble kronprins i 632 og ble tronet konge ved farens død i 641.

Kongetid 
Uija var vennlig innstilt overfor Tang-Kina til å begynne med. Men snart allierte han seg med den gamle fienden Goguryeo for å angripe Silla. Felttoget startet i 642 og under dette erobret han 40 Sillafestninger og slott. Han sendte en styrke på 10 000 soldater for å erobre Daeyafestningen og drepe Kim Chunchus svigersønn. Året etter angrep Baekje igjen sammen med Goguryeo og forsøkte å blokkere den diplomatiske ruta mellom Silla og Tang-Kina. Den kombinerte Silla-Tanghæren angrep Goguryeo i 645, samtidig angrep Uija Silla og erobret sju nye festninger. Baekje og Goguryeo angrep Sillas nordlige grense i 655.

Etter  ha blitt konge gjennomførte Uija en politisk reform som reduserte aristokratiets makt. Likevel var hans rike preget av interne maktkamper blant landets ledende og aristiokrati, samt korrupsjon og dekadanse innad i hoffet.

Silla-Tang-alliansen, dels frustrert over Goguryeos Yeon Gaesomun, endret strategi og valgte å angripe Goguryeos allierte først.

Baekjes fall 
I 660 slo Tangs marine ut Baekjes marine, mens Sillahæren, ledet av Kim Yu-sin slo ut Baekjehæren ledet av Gyebaek i slaget ved Hwangsanbeol. Baekjes hovedstad, Sabi (dagens Buyeo) ble omringet av en kombinert Silla-Tanghær.  Uija og kronprinsen unnslapp til Ungjin (dagens Gongju), men overgav seg da Sabi ble erobret.

Uija ble fraktet til Tang-Kina sammen med sine sønner, Buyeo Hyo og Buyeo Yung, 88 soldater og 12 807 bønder. En tredje sønn, Buyeo Pung, forsøkte senere å gjenetablere farens kongedømme.

Arv
I 2000 ble kongens skjelett funnet i Kina og flyttet til en grav i Neungsan-ri, Buyeo-gun, Sør-Chungcheong i Sør-Korea, nær det som var Baekjes siste hovedstad, Sabi.

Uija fikk ikke noe posthumt navn.

Referanser

Eksterne lenker
  Three-Kingdom Era: Koreans bring culture to Japan The Korea Times 25. november 2011
  Korea Britannica article
  Tomb of King Uija

Fødsler i 599
Dødsfall i 660
Konger av Baekje
Vitenskapsåret 1788

Vitenskapsåret 1788 er en oversikt over hendelser, prisvinnere, fødte og avdøde personer med tilknytning til vitenskap i 1788.

Hendelser

Botanikk
Ukjent dato - Thomas Walter utgir Flora Caroliniana, den første nordamerikanske flora med vitenskapelige navn.

Institusjoner
 17. august − Kongen åpner Jardín de Aclimatación de La Orotava, en botanisk hage i Puerto de la Cruz, Tenerife.

Prisvinnere
 Copleymedaljen: Charles Blagden, britisk lege

Fødsler
 22. mars - Pierre Joseph Pelletier, fransk kjemiker (død 1842)
 14. oktober - Edward Sabine, irsk fysiker, astronom og oppdagelsesreisende (død 1883)

Dødsfall
 16. april - Georges-Louis Leclerc de Buffon, fransk biolog (født 1707)
 8. mai - Giovanni Antonio Scopoli, italiensk-østerriksk biolog (født 1723)
 6. desember - Nicole Reine Lepaute, fransk astronom (født 1723)
 Lucia Galeazzi Galvani, italiensk forsker  (født 1743)

Referanser
Carlo Ginzburg

Carlo Ginzburg (født 1939) er en italiensk kulturhistoriker. Han har særlig gjort seg bemerket som pioner innen historiesjangeren kalt «mikrohistorie» og forskning på religionshistorie i tidlig nytid. 

Ginzburg tok doktorgrad ved Universitetet i Pisa i 1961, underviste ved Universitetet i Bologna noen år før han ble professor i renessansehistorie ved University of California, Los Angeles. Hans mest kjente verk er Il formaggio e I vermi fra 1976. Boka handlet om de religiøse forestillingene til mølleren Menocchio, som levde på 1500-tallet, og var basert på forhørsprotokoller fra inkvisisjonen. Dette (svært smale) emnet ble benyttet til å skrive en fremstilling av reformasjonstidens religionshistorie og inkvisisjonens konfrontasjon med folkelig religiøsitet. Metoden med å la dype analyser av svært ubetydelige enkelthendelser eller enkeltpersoner forklare større historiske sammenhenger kalt mikrohistorie. Ginzburg har også publisert teoretiske verk om denne metoden. 

I 1979 var Ginzburg sammen, men en liten gruppe historikere en av de første til å få tilgang til vatikanets klausulerte inkvisisjonsarkiver.

Bibliografi  
 1976 Il formaggio e I vermi engelsk utgave The Cheese and the Worms: The Cosmos of a Sixteenth Century Miller, svensk utgave 1988 Osten och maskarna: en 1500-talsmjölnares tankar om skapelsen
 1966 Nattens ekstase: en dechiffrering av heksesabbaten  oversatt av Erik Ringen forord av Dag Øistein Endsjø og Francesco Bentivegna. Italiensk tittel: Storria notturna: una decifrazione del sabba Norsk oversettelse av Erik Ringen 2002  ISBN 82-530-2352-9

Referanser

Eksterne lenker  
 
 Ginzburg-intervju av Trygve Riiser Gundersen On the dark side of history Carlo Ginzburg talks to  (engelsk)

Italienske historikere
Italienske professorer
Vitenskapsåret 1814

Vitenskapsåret 1814 er en oversikt over hendelser, prisvinnere, fødte og avdøde personer med tilknytning til vitenskap i 1814.


Hendelser

Kjemi
 J. Jacob Berzelius utgir Försök att genom användandet af den electrokemiska theorien och de kemiska proportionerna grundlägga ett rent vettenskapligt system för mineralogien.

Matematikk
Ukjent dato- Peter Barlow utgir New Mathematical Tables og A New Mathematical and Philosophical Dictionary. 'Barlow's Tables' fortsätter sedan att tryckas de kommande 150 åren.

Medisin
April - Abraham Colles utgir "On the Fracture of the Carpal Extremity of the Radius" i  Edinburgh Medical and Surgical Journal, der han beskriver skaden Colles fraktur.
 23. oktober - Joseph Carpue utfører kosmetisk kirurgi på en nese.

Teknologi
 25. juli - George Stephenson setter  i drift hans første damplokomotiv, Blücher ved Killingworth Colliery i Tyneside i England.
 Fullføringen av Boston Manufacturing Companys integrert bomullsveveriet ved Charles River i Waltham, Massachusetts, konstruert av Paul Moody for Francis Cabot Lowell og 'Boston Associates', og innviet Waltham-Lowell produksjonssystem.

 "Verdens første komplekse masseproduserte maskin laget av utbyttbare deler", Eli Terrys pillar-og-rulle klokke av tre, kommer ut fra produksjonslinjen i Plymouth, Connecticut.
 Dietrich Nikolaus Winkel finner opp en form for metronome i Amsterdam.

Prisvinnere
 Copleymedaljen: James Ivory, skotsk matematiker.
Rumfordmedaljen; William Charles Wells, britisk-amerikansk fysiker.

Fødsler
19. mai - Henry William Ravenel, amerikansk botaniker (død 1887)
30. mai - Eugène Charles Catalan, belgisk matematiker (død 1894)
5. juni - Pierre-Laurent Wantzel, fransk matematiker (død 1848)
13. august - Anders Jonas Ångström, svensk fysiker og astronom (død 1874)
3. september - James Joseph Sylvester, britisk matematiker (død 1897)
 28. februar - Edmond Frémy, fransk kjemiker (død 1894)
 19. mai - Henry William Ravenel, amerikansk botaniker (død 1887)

Dødsfall
 21. august - Benjamin Thompson, anglo-amerikansk fysiker (født 1753)
 18. november - William Jessop, engelsk sivilingeniør (født 1745)
 9. desember - Joseph Bramah, engelsk oppfinner (født 1748)

Referanser

Se også
Nina Sandberg

Nina Sandberg (født 18. februar 1967) er en norsk forsker og politiker for Arbeiderpartiet. Fra 2017 til 2021 var hun valgt inn på Stortinget fra Akershus og var medlem i Utdannings- og forskningskomiteen.

Hun ble valgt til ordfører i Nesodden kommune etter lokalvalget 2011 og satt frem til  oktober 2017, da Truls Wickholm overtok. Ved stortingsvalget 2017 sto hun på 3. plass på Arbeiderpartiets liste i Akershus. Hun har tidligere arbeidet som forsker ved Nordisk institutt for studier av innovasjon, forskning og utdanning (NIFU).

Stortingskomiteer 
 2017– medlem i Utdannings- og forskningskomiteen

Referanser

Eksterne lenker 
 

Ordførere i Nesodden
Ap-ordførere i Akershus
Personer tilknyttet Nordisk institutt for studier av innovasjon, forskning og utdanning
Stortingsrepresentanter 2017–2021
Stortingsrepresentanter fra Ap
Stortingsrepresentanter for Akershus
Skedsmo videregående skole

Skedsmo videregående skole er en videregående skole som ligger i Lillestrøm. Skolen har ca. 1200 elever fordelt på ulike utdanningsprogram, og over 200 ansatte. Skolen har også en landslinje for flyfag ved Kjeller flyplass. Grunnskoleavdelingen ved Skedsmo videregående skole ivaretar opplæringsansvaret for beboere ved Østbytunet behandlingssenter, psykisk helsetjeneste for barn.

Skolens historie begynner i 1969 med oppstarten av Yrkeskolen for handel og kontor i Skedsmo, da i leide lokaler på Stalsberg skole. Skolen ble utvidet flere ganger i perioden 1969–1986, og leide lokaler flere steder i Skedsmo. I 1975 fikk skolen navnet Skedsmo videregående skole, og den fremsto fra 1979 som en videregående skole som tilbød et fullverdig videregående løp over tre år. Til skolestart høsten 1986 hadde skolen endelig flyttet inn i egne lokaler i Vestbygata, men har siden da blitt utvidet og modernisert i flere omganger, senest i 2012.

15. juli 2018 ble en av bygningene ved skolen totalskadd i en brann.

Skolen har disse utdanningsprogrammene:
 Studiespesialisering (ST)
 Bygg- og anleggsteknikk (BYA)
 Elektrofag (EL)
 Design og håndverk (DH)

Skolen har i tillegg en stor avdeling for Tilrettelagt Opplæring (TO), der elever med særskilte behov går på følgende utdanningsprogrammer:
 Restaurant- og matfag
 Service og samferdsel
 Design og håndverk
 Bygg- og anleggsteknikk
 Medier og kommunikasjon

Elevene på TO driver bl.a. skolens kantine og et hustrykkeri.

Rektorer 
 Rune Grahn (1986 - 2013)
Stein Pettersen (2013 - 2018)
Wenche Kavli (2018 - fra Mailand videregående skole)

Referanser

Eksterne lenker
 

Videregående skoler i Viken
Lillestrøm by
Byggverk i Lillestrøm kommune
Utdanningsinstitusjoner etablert i 1969
Skoler i Lillestrøm
Johnny Madsen

Johnny Madsen (født 31. mars 1951 i Thyborøn)  en dansk musiker, sangskriver og kunstmaler fra Fanø i Jylland.

Diskografi 
 De tørre er de best... men våde er de flest (1982)
 Madsens septiktanker (1986)
 Chinatown, Yellow Moon og den sorte fugl (1987)
 Udenfor sæsonen (1988)
 Nattegn (1989)
 Bounty Blue (1991)
 Halgal Halbal (1992)
 Ses vi i Slesvig (1994)
 Madsens bedste - 40 af de fede (1996)
 Room service (1997)
 The Blues (1998)
 Checkpoint Charlie (1999)
 Den blinde lotterisælger (2001)
 Regnmanden (2003)
 Madsen - på den anden side (2004)
 Spidsen af kuglen (2007)
 De Tørre & de bedste (2007)
 Le New York (2011)

Eksterne lenker 
 Johnny Madsens Hjemmeside
 Hjemmeside for Madsens Galleri

Danske musikere
Danske kunstnere
Fødsler i 1951
Personer fra Thy
Agent Cody Banks 2: Oppdrag London

Agent Cody Banks 2: Oppdrag London (orig: Agent Cody Banks 2: Destination London) er en amerikansk actionkomedie fra 2004. Filmen er regissert av Kevin Allen, og har Frankie Muniz, Anthony Anderson, Hannah Spearitt og Keith Allen i hovedrollene.

Regissør for originalen Agent Cody Banks, norske Harald Zwart, skulle opprinnelig kommet tilbake også i oppfølgeren, men sluttet da han og studioet kom i uenigheter om budsjettet. Han var likevel med på å utarbeide historien i forkant.

Handling 
Ett år etter at han fikk jobb i CIA, er agent Cody Banks (Frankie Muniz) på farten igjen. Denne gangen må han på oppdrag til London, hvor han og teamet må stoppe en forskergruppe, ledet av Victor Diaz (Keith Allen). De har stjålet et tankestyringsinstrument, som de planlegger å ta over verden med. Som sjef har han denne gang den noe irriterende og bedrevitende Derek (Anthony Anderson). Han tar inn på en orkesterskole som cover for oppdraget. Det viser seg dessuten at en av medelevene der, Emily Sommers (Hannah Spearitt), er litt mer enn hun gir seg ut for å være.

Rolleliste 
 Frankie Muniz i rollen som Cody Banks
 Anthony Anderson i rollen som Derek Bowman
 Hannah Spearitt i rollen som Emily Sommers
 Keith Allen i rollen som Victor Diaz
 Anna Chancellor i rollen som Lady Josephine Kenworth
 James Faulkner i rollen som Lord Duncan Kenworth
 Keith David i rollen som CIA Director
 Cynthia Stevenson i rollen som Mrs. Banks
 Daniel Roebuck i rollen som Mr. Banks
 Connor Widdows i rollen som Alex Banks

Eksterne lenker 
 
 

Filmer fra 2004
Actionkomedier fra USA
Engelskspråklige filmer
Ungdomsfilmer
Eventyrfilmer fra USA
Metalist stadion

Metalist stadion (ukrainsk: Обласний спортивний комплекс «Металіст») er et flerbruksstadion i Kharkiv i Ukraina. Det brukes mest til fotballkamper. Det har en kapasitet på 38 633 tilskuere. Det åpna 12. september 1926.

Stadionet var hjemmebanen til FC Metalist Kharkiv og nå spiller Sjakhtar Donetsk der. Det ble benyttet for tre gruppespillskamper under EM i fotball 2012.

Eksterne lenker 
 
 Informasjon om stadionet på FC Metalist Kharkivs offisielle nettsted
 Virtuell tur på stadionet

Fotballstadioner i Ukraina
Arenaer i Fotball-EM 2012
Kharkiv
Siri Wolland

Siri Wolland (født 8. februar 1962) er norsk fotograf med erfaring innen norsk og internasjonal foto, film og TV.

Wolland er utdannet ved Fotoskolan i Stockholm (1981), Croydon College of Fine Art i London (film- og fjernsynsproduksjon, 1985), samt mastergrad i kunsthistorie fra Universitetet i Oslo. Hun har jobbet som motefotograf i Paris og stillbildefotograf på filmsett, samt som fotograf i filmer og TV-serier som Tous en boîte. Som assistentfilmfotograf har hun vært tilknyttet de tre statlige franske tv-kanalene FR3, TF1 og Antenne2.

Siri Wollands bilder er publisert i presse og ukepresse som for eksempel NRK, ABC Nyheter, Kvinner og Klær og Tique. Hun har laget 17 programmer for TV3 i serien En liten historie, en serie om kunst og kultur.

Wolland laget en portrettutstilling ved Det norske teatret av alle skuespillere og musikere ved teatret (1989). Billedserien «Betong» er utstilt hos Riksantikvaren (2012). Wolland har også engasjert seg i bevaringen av Høyblokka og Y-blokka i Oslo. Etter bombeangrepene 22. juli 2011 var Wolland den første som tok bilder av Pablo Picassos kunst inne i Høyblokka og Y-blokka. Disse bildene ble tatt sommeren 2012 og ble del av utstillingen «Picasso – Oslo. Kunst og arkitektur i Regjeringskvartalet» (utstillingens kurator var Karin Hellandsjø).

Siri Wolland er blogger i kunst og kulturbloggen Cultura Notes". Hun er forfatter av bøkene; Vær synlig, Kommunikasjonsarbeid i offentlig sektor sammen med Turid Årsheim og Karen Thommesen. Og antologien Sikkerhetsrådets sal, Verdens viktigste rom. Hun er medlem i NFFO, Norsk faglitterær forfatter- og oversetterforening.

Utstillinger 
 Caraïbes rencontre Nordique Noire et vice versa, separat fotoutstilling i galleriet Un Oeuf, Forte-de-France, Martinique. 2022.
 Romeriksutstillingen, 2021. Juryert Gruppeutstilling. 2021
Workshop-utstillinger med Morten Krogvold. 2019, 2020 og 2021
"Sicilianske bilder". DC3. Fornebo. Gruppeutstilling. 2018
"Fotografens favoritter". Albin Upp. Gruppeutstilling OKK (Oslo kameraklubb). 2018 og 2019 
"Med døden til følge". Svalbard Museum. Gruppeutstilling. 2017-2018
"Mor og barns helse i utvikling: En spennende reise i Asia og Afrika." Rikshospitalets foaje. Separat fotoutstilling i august og september 2014
 Kulturdagene i Åmot. Oktober 2014. Gruppeutstilling. To malerier og to fotografier.
Mitt Rena - (Separat) Fotoutstilling på Åmot kulturhus / Galleri Alida] 2013
 Picasso - Oslo: Kunst og arkitektur i regjeringskvartalet 2013, En utstilling basert på nye fotografier av Siri Wolland og eldre fotografier av kunst og arkitektur tatt av blant andre Carl Nesjar. 
Evige Ullevål - (Separat) Fotoutstilling på Café Abel 2012
 Ormelid Noregs eldste gard - (Separat) Fotoutstilling i Luster bibliotek 2012

Bildegalleri

Referanser

Eksterne lenker 
 https://www.regjeringen.no/globalassets/upload/fad/vedlegg/bst/picasso-oslo.pdf
 www.siriwolland.no
 Arkitektnytt - Kunsten i Regjeringskvartalet
 NRK Ytring - Høyblokka
 Fotoutstilling i Luster

Norske fotografer
1. Haugerud

1. Haugerud er en speidergruppe i Oslo krets av Norges speiderforbund. Gruppen ble startet 16. desember 1945 som 1. Alnabru.

Per 2022 har 1. Haugerud lokaler i underetasjen i Haugerud kirke.

Historikk 
Speidergruppen deltok på landsleir i Mandal i 1948. Speidere fra 1. Alnabru og senere 1. Haugerud vært med på alle landsleirene siden. Navneendringen til 1. Haugerud ble skjedde ved 25-årsjubileumet i 1970. Senere har speidergruppene 1. Tveten KFUM og 1. Furuset blitt slått sammen med 1. Haugerud.

Referanser 

I storspeiderne (troppen) har gruppen 4 pratruljer.

Norske speidergrupper
Organisasjoner etablert i 1945
Praxair

Praxair Inc er et globalt Fortune 300-selskap som leverer atmosfæriske, prosess- og spesialgasser, høyytelses overflatebelegg og relatert service, ingeniørvirksomhet og teknologi. Blant gassene selskapet produserer er oksygen, nitrogen, argon-karbondioksid, helium og hydrogen. Antall ansatte på verdensbasis er 26 000 og selskapet er representert i mer enn 50 land. I Norge og Skandinavia er selskapet representert ved Praxair AS.

Industriselskaper fra USA
Roman Sjaronov

Roman Sjaronov (født 8. februar 1976) er en russisk profesjonell fotballspiller som spiller for den russiske fotballklubben Rubin Kazan. Han spiller i forsvar, og er også en del av . Sjaronov har spilt for flere andre klubber i sin karriere, blant annet FK Terek Grozny og Metallurg Krasnoyarsk fra Russland. 

Han ble tatt ut til Fotball-EM 2012 i Polen og Ukraina.

Referanser

Eksterne lenker 
 

Russiske fotballspillere
Spillere i Fotball-EM 2004
Spillere i Fotball-EM 2012
Fotballspillere for FK Rubin Kazan
Fotballspillere for FK Sjinnik Jaroslavl
Fotballspillere for FK Terek Grozny
Personer fra Moskva
Fødsler i 1976
Aleksandr Kokorin

Aleksandr Aleksandrovitsj Kokorin (russisk: Александр Александрович Кокорин; født 19. mars 1991) er en russisk fotballspiller som spiller for den italienske klubben ACF Fiorentina. Han er også en del av .

Kokorin har spilt for flere andre klubber i sin karriere, blant annet Lokomotiv Moskva fra Russland.

Landslaget
11. november 2011 fikk han sin første landskamp for  mot .

Han ble tatt ut til Fotball-EM 2012 i Polen og Ukraina.

Han ble tatt ut i s EM-tropp til EM i Frankrike 2016.

Referanser

Eksterne lenker 
 

Russiske fotballspillere
Spillere i Fotball-EM 2012
Spillere i Fotball-VM 2014
Spillere i Fotball-EM 2016
Fotballspillere for FK Lokomotiv Moskva
Fotballspillere for FK Dynamo Moskva
Fotballspillere for FK Anzji Makhatsjkala
Fotballspillere for FK Zenit St. Petersburg
Fotballspillere for PFK Sotsji
Fotballspillere for FK Spartak Moskva
Fotballspillere for ACF Fiorentina
Personer fra Belgorod oblast
Fødsler i 1991
Igor Semsjov

Igor Semsjov (russisk: Игорь Петрович Семшов; født 6. april 1978) er en russisk profesjonell fotballspiller som spiller for den russiske fotballklubben Dynamo Moskva. Han spiller midtbane, og er også en del av . Semsjov har spilt for flere andre klubber i sin karriere, blant annet Zenit St. Petersburg og CSKA Moskva fra Russland. 

Han ble tatt ut til Fotball-EM 2012 i Polen og Ukraina.

Referanser

Eksterne lenker 
 

Russiske fotballspillere
Spillere i Fotball-VM 2002
Spillere i Fotball-EM 2004
Spillere i Fotball-EM 2008
Spillere i Fotball-EM 2012
Fotballspillere for CSKA Moskva
Fotballspillere for FK Torpedo Moskva
Fotballspillere for FK Dynamo Moskva
Fotballspillere for FK Zenit St. Petersburg
Personer fra Moskva
Fødsler i 1978
Carlos Velasco Carballo

Carlos Velasco Carballo (født 16. mars 1971 i Madrid) er en spansk fotballdommer. I spanske Primera División dømte han sin første kamp i 2004. Hans første internasjonale sluttspill for landslag som dommer ble EM i fotball 2012, hvor han dømte åpningskampen mellom vertsnasjonen  og . Han skal også dømme i verdensmesterskapet i fotball 2014 i Brasil.

Kamper i VM som hoveddommer

2014 
   –   (gruppespill)
   –   (gruppespill)
   –   (kvartfinale)

Eksterne lenker 
 FIFA-profil 
 Oversikt over internasjonale kamper hos WorldReferee.com
 Profil på FootballDatabase.eu
 Profil på WorldFootball.net

Spanske fotballdommere
UEFAs elitedommere
Dommere i Fotball-EM 2012
Dommere i Fotball-VM 2014
Dommere i Fotball-EM 2016
Personer fra Madrid
Fødsler i 1971